ΓΡΑΠΤΗ ΕΡΩΤΗΣΗ E-1796/03

υποβολή: Christopher Huhne (ELDR) προς την Επιτροπή

(28 Μαΐου 2003)

Θέμα: Αποζημιώσεις της Επιτροπής

Σε ποιό ποσό ανέρχονται οι αποζημιώσεις που έχουν πληρωθεί συνολικά σε καθένα από τους εν ενεργεία Επιτρόπους κατά τη διάρκεια της λειτουργίας του συστήματος συναλλαγματικών ισοτιμιών, η νομική βάση του οποίου έχει πρόσφατα κηρυχθεί άκυρη·

Εχουν τα ποσά αυτά ή κάποιο μέρος τους επιστραφεί·

Απάντηση του κ. Kinnock εξ ονόματος της Επιτροπής

(31 Ιουλίου 2003)

Η νομική βάση του καθεστώτος αντιστάθμισης με βάση τις συναλλαγματικές ισοτιμίες (σταθμισμένο σύστημα μεταφοράς μέρους των αποδοχών), όπως εφαρμόζεται για τα μέλη του Δικαστηρίου, του Ελεγκτικού Συνεδρίου και της Επιτροπής, δεν κηρύχθηκε ποτέ άκυρη. Αντιθέτως, όπως προκύπτει από τις συστάσεις του Δικαστηρίου σε μόνιμη βάση και όπως αυτό επιβεβαίωσε στις 9 Οκτωβρίου 2002, το σταθμισμένο σύστημα μεταφοράς μέρους των αποδοχών, όπως εφαρμόζεται στα μέλη των ανωτέρω οργάνων,πήρξε πάντοτε και εξακολουθεί να είναι νόμιμο και απόλυτα σύμφωνο με τους κανόνες.

Κατά συνέπεια, όλες οι πληρωμές που έγιναν από την ίδρυση του Δικαστηρίου, του Ελεγκτικού Συνεδρίου και της Επιτροπής ήταν και εξακολουθούν να είναι νόμιμες, έγκυρες και σύμφωνες με τους δημοσιονομικούς κανόνες. Ως εκ τούτου, δενπάρχει λόγος να επιστραφούν τα σχετικά ποσά από τα μέλη του Δικαστηρίου, του Ελεγκτικού Συνεδρίου και της Επιτροπής.

Η παρανόηση που εμπεριέχεται στην ερώτηση του αξιότιμου μέλους του Κοινοβουλίου, ότι δηλαδή η νομική βάση του σταθμισμένου συστήματος μεταφοράς μέρους των αποδοχών κηρύχθηκε άκυρη, ενδέχεται να οφείλεται σε αναφορές αμφιβόλου ακρίβειας που έγιναν για το σύστημα το 2002.

Οι αναφορές αυτές φαίνεται να ξεκίνησαν από μια απόφαση που έλαβαν τα μέλη του Ελεγκτικού Συνεδρίου το Μάιο 2002 να σταματήσουν να χρησιμοποιούν το σύστημα από την 1η Ιουλίου 2002 και να μην αρχίσουν να το ξαναχρησιμοποιούν έως ότου και παρά μόνον εάν διευκρινιστεί η νομική βάση του συστήματος. Η Επιτροπή ενημερώθηκε σχετικά με την απόφαση αυτή από το Ελεγκτικό Συνέδριο και οι Επίτροποι αποφάσισαν στις 7 Ιουνίου 2002 να πράξουν το ίδιο. Μετά από μικρό χρονικό διάστημα, τα μέλη του Δικαστηρίου έλαβαν την ίδια απόφαση.

Μετά τα γεγονότα αυτά, τον Οκτώβριο 2002, το Δικαστήριο επαναδιατύπωσε την πάγια γνώμη του σχετικά με τη νομιμότητα του σταθμισμένου συστήματος μεταφοράς μέρους των αποδοχών. Στη συνέχεια, τα μέλη του Δικαστηρίου ξεκίνησαν να χρησιμοποιούν και πάλι το σύστημα τον Ιανουάριο 2003. Στις 9 Ιανουαρίου 2003, το Ελεγκτικό Συνέδριο ενημέρωσε την Επιτροπή ότι και τα δικά του μέλη άρχισαν να χρησιμοποιούν ξανά το σύστημα. Η Επιτροπή δεν άλλαξε την απόφαση άρσης που είχε λάβει τον Ιούνιο 2002 και η απόφαση εκείνη εξακολουθεί, κατά συνέπεια, να ισχύει.

Όλες αυτές οι λεπτομέρειες παρατέθηκαν αναλυτικά σε απαντήσεις στις διάφορες ερωτήσεις μελών του Κοινοβουλίου από το φθινόπωρο 2002.

Όπως γνωρίζει το αξιότιμο μέλος, οι μισθοί και τα επιδόματα των μελών της Επιτροπής είναι δημοσίως γνωστά και το ίδιο συμβαίνει με τους όρους εφαρμογής του σταθμισμένου συστήματος μεταφοράς μέρους των αποδοχών. Η Επιτροπή εξασφαλίζει πάντοτε ότι οι μισθοί καταβάλλονται και ότι οι σταθμισμένες μεταφορές γίνονται σε απόλυτη συμφωνία με τους σχετικούς κανόνες, συμπεριλαμβανομένων εκείνων που αφορούν τα όρια. Η Επιτροπή δεν θεωρεί, ωστόσο, ότιπάρχει βάσιμο δημόσιο ενδιαφέρον για την αποκάλυψη λεπτομερειών σχετικά με τον τρόπο με τον οποίο μεμονωμένα μέλη της Επιτροπής, του Δικαστηρίου ή του Ελεγκτικού Συνεδρίου οργανώνουν τις προσωπικές οικονομικές τουςποθέσεις όσον αφορά ρυθμίσεις που είχαν και έχουν νόμιμο δικαίωμα να χρησιμοποιήσουν.